જલાલપોર પંથકમાં આવેલા વિજલપોરના પુષ્ટી પ્લેટીનમ રેસિડેન્સી એપાર્ટમેન્ટમાં બે બંધ મકાનોને રવિવારે તસ્કરોએ નિશાન બનાવતા ચકચાર મચી છે. થોડા દિવસો અગાઉ જ એરૂ ચાર રસ્તા વિસ્તારમાં પણ ચોરીની ઘટના ઘટી હતી. હજી તે ચોરીનો ભેદ ઉકેલાયો નથી ત્યાં વધુ બે બંધ મકાનમાં થયેલી ચોરીથી પોલીસ દોડતી થઈ ગઈ છે. જલાલપોર પોલીસે આ ઘટનાની નોંધ લઈ એફએસએલ અને ડોગ સ્કવોર્ડની મદદથી તપાસ શરૂ કરી છે. એક ઘરમાં રૂ. 47 હજાર રોકડા સહિત સોનાના દાગીનાની ચોરી થઇ હતી,જ્યારે બીજા ઘરમાં પણ રૂ. 70 હજારથી વધુની ચોરી થઇ હતી.